Masimov Aqto‘bedagi teraktlardan so‘ng xavfsizlik borasida shubhaga borib qolgan xorijiy sarmoyadorlarning xavfsizligini ta’minlash bo‘yicha ko‘rsatma berdi. Bir qator chet ellik investorlar Qozog‘iston Respublikasidagi vaziyat va Aqto‘bedagi voqealardan so‘ng, o‘z sarmoyalarining saqlanishi yuzasidan xavotirlarini yashirishmayapti, deb bayonot bergan mamlakat bosh vaziri Karim Masimov. Ammo u aynan qaysi xorijiy kompaniyalar haqida so‘z borayotganiga aniqlik kiritmagan.